อำเภอหนองหญ้าปล้อง จังหวัดเพชรบุรี สืบสานงานแต่ง 4 ชาติพันธ์ สัญญารักบนสันเขื่อนอ่างเก็บน้ำแม่ประจั
นางวิพร แววศรีผ่อง นายอำเภอหนองหญ้าปล้อง จังหวัดเพชรบุรี เปิดเผยว่า หนองหญ้าปล้อง เป็นอำเภอหนึ่งในจังหวัดเพชรบุรี มีพี่น้องประชาชนถึง 4 ชาติพันธุ์ อาศัยอยู่ร่วมกันด้วยความปรองดองสมานฉัน ผูกพันสายใยสายสัมพันธ์มาเนิ่นนาน แต่ละชาติพันธ์สืบสานวัฒนธรรมความรักแตกต่างกัน จึงจัดให้มีพิธีสืบสานงานแต่ง 4 ชาติพันธ์ สัญญารักบนสันเขื่อนอ่างเก็บน้ำแม่ประจันต์ ยืนยันรักแท้ไม่แปรผัน มีการจัดงานแต่งงานตามแบบประเพณีของแต่ละชาติพันธ์ที่สืบทอดมาแต่โบราณ เช่น พิธีงานแต่งของชาวกระเหรี่ยง คู่บ่าวสาวจะแสดงออกถึงความรัก ความอ่อนโยน ผู้หญิงที่เป็นเจ้าสาวจะเริ่ม ด้วยการนำน้ำสะอาดที่สุดมาล้างเท้าฝ่ายชาย เมื่อเสร็จแล้วจะต่อด้วยการนำน้ำขมิ้นมาล้างต่อจากน้ำสะอาด พร้อมทั้งนำมวยผมของเจ้าสาวมาปัดที่เท้าเจ้าบ่าวด้วย และยังมีขั้นตอนพิธีการที่น่าสนใจ แต่ละขั้นตอนรวมทั้งจดทะเบียนสมรสให้ด้วย 
นายอำเภอหนองหญ้าปล้อง จังหวัดเพชรบุรี กล่าวเพิ่มเติมว่า พิธีแต่งงาน 4 ชาติพันธุ์ มีทั้งชาวกระเหรี่ยง, ไทยทรงดำ ,จีน และไทย ประเพณีแบบดั้งเดิมที่หาดูชมยาก นอกจากร่วมสืบสานงานแต่ง 4 ชาติพันธ์ สัญญารักบนสันเขื่อนอ่างเก็บน้ำแม่ประจันต์ ยืนยันรักแท้ไม่แปรผันแล้ว ยังมีสถานที่ท่องเที่ยวธรรมชาติ หลากหลาย เขากระทิง น้ำตกแม่กระดังงา บ่อน้ำพุร้อน รอยพระบาท วัดวังพุไทร ซึ่งเป็นวัดสมัยรัชกาลที่ 4 มีศิลปะโบราณสวยงามตระการตา ที่สมเด็จพระสังฆราชองค์ที่ 19 ทรงสร้างไว้เป็นวัฒนธรรมเชิงประวัติศาสตร์ศาสนา จึงอยากเชิญชวนนักท่องเที่ยวที่มีโอกาสไปเที่ยวจังหวัดเพชรบุรีในวันที่ 14 วันแห่งความรักนี้ แวะไปที่อำเภอหนองหญ้าปล้อง จังหวัดเพชรบุรี และผู้สนใจที่อยากแต่งงานแบบวิถีไทย ทั้ง 4 ชาติพันธ์แจ้งความประสงค์ได้ที่นายอำเภอหนองหญ้าปล้อง จังหวัดเพชรบุรี 081-8673475